373 



microscopica pulcherrima licet simplicissima smit, confirmavit 

 interim Vestram sententiam de generatione Xstall. 



D n Dacosta judæus jam diu in edenda Historia fossi- 

 lium lingva Anglica laborat, egregiam certe mineralium collec- 

 tionem possidet aut possedit, nam hodie propter æs alienum 

 incarceratus est, sed est collectio in manibus amici, ita ut 

 partibus possit uti, est certe in sua provincia non leviter 

 versatus, et species plures qvam ullus alius nobis dabit. 



D n Hill famosissimus Angliæ hist. naturalis jam est in 

 pessimo statu, nulluin credo mortalium cum majori audacia 

 et ignorantia scripsisse, excusari tamen potest, nam debuit 

 vivere, ergo debuit scribere. 



Habui literas ex 24 martii a D n Gronovio, incipit jam 

 ex gravissimo morbo convalescere, præfatio ad Floram Rau- 

 wolfii et ejus vita ad prelum parata est, eet. 



Bene valeo inter Anglos, qvoram humanitatem laudare 

 debeo, sed initio mensis junii proximi ero Parisiis. Salutes 

 qvæso conterraneos meos in species D n Holm. Dab. London 

 7 april. 1755.*) 



(18) Viro Illustri 



Carolo Linnæo 

 S. P. D. 

 P. Ascanius 



Mea certe memoria nec excidisti nec excidere potuisti, 

 Vir lllustris. Interim cum a proposito, ut ad Te scriberem 

 per varios annos varia avocavere, gratissimus mihi t'uit tuarum 

 literarum adventus, qvæ tuain erga me, cujus varia olim do- 

 cumenta habui, benevolentiam ulterius confirmant. 



lucundum mihi est, qvod herbæ ex Hollandia olirn missæ 

 placuere, tum temporis Botanicen colebam cum reliqvis Hist. 



*) Dette Brev er oversat paa Engelsk i: A Selection of the 

 correspondence of Linnæus , and other naturalists, from the 

 original manuscripts. By Sir James Edwards Smith, M. D. 

 F. R. S. &c. &c. l'resident of the Liunæau Society. In two 

 volumes. Vol. II. London 1821. p. 479 — 483. 



